
74.  AARGANG 


HVAD  ER  „MORMONISME". 

(Foredrag  af  Præsident  James  E.  Talmage,  en  af  de  Tolvs  Raad, 

holdt  i  Sheffield,  England,  den  11.  Januar  1925  efter  Indbydelse  af 

»Sheffield  Educational  Settlement«.) 

Det  bør  bemærkes,  at  Ordet  »Mormon«  med  dets  Bøjnings- 
former og  beslægtede  Ord  er  et  Øgenavn  givet  til  Kirken  og 
dens  Medlemmer  allerede  i  Begyndelsen  af  dens  Historie  som 
en  Organisation.  Benævnelsen  hentyder  til  Mormons  Bog,  der 
udkom  i  Trykken  omtrent  ved  den  Tid,  da  Kirken  blev  op- 
rettet i  de  Forenede  Stater.  Det  rigtige  og  officielle  Navn  paa 
dette  Religionssamfund  er  Jesu  Kristi  Kirke  af  Sidste-Dages 
Hellige. 

Angaaende  Mormons  Bog  hersker  der  megen  Misforstaaelse 
hos  de  Mennesker,  der  har  hort  om  den,  men  kender  saare  lidt 
til  den.  Saaledes  er  det  af  og  til  kommet  mig  for  Øre,  at  denne 
Bog  faar  Skyld  for,  at  den  kun  er  bestemt  til  de  indviede,  og  at 
lkke-Medlemmer  kun  kan  faa  fat  paa  den  ved  falsk  Fore- 
givende eller  Bestikkelse.  Kendsgerningen  er,  at  Mormons  Bog 
har  været  publiceret  i  de  fleste  af  Jordens  civiliserede  Sprog 

og  i  mange  af  de  Dialekter,  der  benyttes  paa  afsondrede  Øer  i 
Havet.  Bogen  sælges  til  en  Pris,  der  ligger  meget  nær  den 
egentlige  Indkøbspris,  og  enhver  ligitim  Metode  benyttes  til  at 
lette  dens  Afsætning.  Kirken  har  ikke  til  Hensigt  at  have  nogen 
Fortjeneste  paa  Salget  af  den.  Ethvert  offentligt  Bibliotek  og 
enhver  Læsesal  vil  uden  Vederlag  blive  forsynet  med  et  Eks- 
emplar blot  ved  at  anmode  derom. 

Mormons  Bog  er  hovedsagelig  en  historisk  Beretning  om  de 
oprindelige  Beboere  af  det  vestlige  Fastland.  Dens  Indhold  er 
nærmest  religionshistorisk,  idet  den  lægger  mere  Vægt  paa  at 
fremsætte  de  gamle  Profeters  Lærdomme  end  de  forskellige 
Herskeres  Opkomst  og  Fald,  medens  dog  nok  af  den  verdslige 
Historie  er  givet  til  at  forbinde  de  vigtigste  Begivenheder  i  den 
rette  kronologiske  Orden. 

Saa  langt  fra  at  være  en  »Mormon  Bibel«,  som  nogle  Men- 
nesker synes  at  tænke,  er  denne  Bog  i  ingen  Henseende  en 
Stedfortræder  for  den  kristne  Verdens  Bibel.  De  Sidste -Dages 
Hellige  kender  kun  en  Bibel  eller  Bog  af  dette  Navn,  og  det  er 
Kristendommens  Bibel,  indbefattende  det  gamle  og  nye  Testa- 
mente. 

Mormons  Bogs  Indhold  er  imidlertid  inspirerede  Skrifter, 
der  giver  en  Beretning  om  Guds  Handlemaade  med  Folket  paa 
det  vestlige  Fastland,  ligesom  Bibelen  giver  en  lignende  Be- 
retning angaaende  Herrens  Folk  paa  det  østlige  Fastland.  Der 
er  ingen  Uoverensstemmelse  mellem  de  to,  men  tværtimod 
støttes  Bibelen  af  Mormons  Bog  i  alle  Beretninger  af  fælles 
Beskaffenhed.  Kort  sagt,  den  fortæller  om  en  Koloni  af  Jøder, 
der  under  guddommelig  Vejledning  forlod  Jerusalem  i  Aaret 
600  f.  Kr.  Den  beskriver  deres  Rejse  til  det  arabiske  Hav,  Byg- 
ningen af  et  Skib,  i  hvilket  de  kom  over  det  store  Hav  og  un- 
der Guds  Styrelse  landede  paa  det  vestlige  Fastland,  nu  kaldet 
Amerika,  deres  Udvikling  og  senere  Velstand,  deres  Adskil- 
lelse i  to  Grupper,  der  efterhaanden  blev  til  to  fjendtlige  Na- 
tioner, kaldet  Nephiter  og  Lamaniter,  af  hvilke  den  ene  til— 
sidst  blev  totalt  tilintetgjort. 

Men  Bogen  er  mere  end  en  Beretning  om  Begivenheder  af 
denne  Slags.  Gennem  hele  denne  Periode,  som  Beretningen 
omfatter,  henved  et  Tusinde  Aar,  modtog  guddomeligt  beskik- 
kede Profeter  Aabenbaringer  fra  Himmelen  og  gav  dem  til 
Folket  ligesom  Moses,  Esajas,  Jeremias  og  andre  paa  den  øst- 
lige Halvkugle.  I  de  seks  første  Aarhundreder  talte  Profeterne 
ofte  om  den  Herre  Jesu  Kristi  Komme  i  Kødet  og  beskrev 
Omstændighederne  forbundne  med  hans  Fødsel,  Missions- 
gerning,  Korsfæstelse  og  Opstandelse  fra  Graven,  og  med  disse 
Forudsigelser  fulgte  ogsaa  den,  at  den  opstandne  Herre  vilde 
vise  sig  personligt  blandt  Nephiterne. 

Den  hellige  Beretning  omtaler  dernæst  den  korsfæstede  og 
opstandne  Frelsers  Komme,  idet  han  tilkendegav  sig  ved  at 
vise  dem  Mærkerne  i  sine  Hænder  og  Fødder  og  give  dem 
Evangeliet,  gennem  hvilket  Moselovens  ydre  Forskrifter  op- 
hævedes. Herren  oprettede  sin  Kirke  blandt  Nephiterne  og  or- 
dinerede tolv  Mænd  til  Apostelskabet  og  lærte  og  underviste  om 
de  samme  Ting,  som  han  havde  givet  til  Menneskene,  medens 
han  vandrede  paa  Jorden  i  Judæa,  Samaria  og  Gallilæa. 

Saaledes  staar  Mormons  Bog  som  et  yderligere  Vidne  om 
Jesus  Kristus;  og  at  et  saadant  Vidne  kunde  blive  tilvejebragt, 
synes  at  have  været  Hovedhensigten  med  den  guddommelige 
Plan  at  afsondre  et  Folk  paa  en  Verdensdel,  som  Verden  den 
Gang  intet  kendte  til. 

Den  væsentligste  Indvending  mod  Antagelsen  af  Mormons 
Bog  for,  hvad  den  udgives  for  at  være,  drejer  sig  om,  hvad 
man  kalder  dens  overnaturlige  Fremkomst.  Oversætteren  af 
de  gamle  Optegnelser,  Joseph  Smith,  hvis  Navn  er  kendt  for 
enten  godt  eller  ondt  blandt  alle  Folkeslag,  gjorde  den  Paa- 
stand, at  han  blev  besøgt  af  en  Engel,  der  erklærede  sig  at 
være  Moroni,  den  sidste  af  de  gamle  Skribenter,  der  havde  op- 
tegnet Folkets  Historie  paa  Metalplader  og  havde  begravet 
dem  i  Jorden  omkring  Aaret  420  e.  Kr.  og  i  1823  kom  til  de 
sidste  Dages  Profet  som  et  opstandent  Væsen. 

Dersom  jeg  blev  anmodet  om  at  nævne  en  enkelt  Egenskab 

eller  Læresætning,  der  tydeligst  adskiller  de  Sidste-Dages 
Helliges  Teologi  og  Lære  fra  de  fleste  kristne  Sekters  Tros- 
bekendelser, da  vilde  jeg  nævne  deres  Tro  paa  Muligheden  af 
Meddelelser  fra  Gud  til  Mennesket.  Mormons  Bogs  Fremkomst 
er  et  Eksempel  paa  saadan  guddommelig  Aabenbaring.  Hvorfor 
skulde  det  tænkes  umuligt  for  Gud  at  meddele  sig  gennem  sine 
Profeter  i  vore  Dage,  ligesom  han  gjorde  i  forrige  Tider?  Vor 
Tidsalder  er  paavirket  af  Aabenbarelsens  Aand.  Vi  lever  i  en 
Atmosfære  af  Forventning.  I  videste  Betydning  er,  hvad  vi  her 
kalder  Opdagelser  og  Opfindelser,  paa  den  anden  Side  Aaben- 
baringer  til  Menneskene.  Men  i  mere  speciel  Forstand,  som 
direkte  Meddelelser  fra  Himmelen,  ved  hvilke  guddommelig 
Vejledning  gives  som  i  gamle  Dage,  er  fortsat  Aabenbaring  en 
Kendsgerning  i  vor  Tid. 

Den  første  Aabenbaring,  given  i  denne  Uddeling  af  Evan- 
geliet, var  Gengivelsen  af  Kundskaben  om  Guds  Personlighed, 
hvilken  en  Gang  fandtes  paa  Jorden,  men  som  var  gaaet  tabt. 
Joseph  Smith  bar  Vidnesbyrd  om,  at  Gud,  den  evige  Fader  og 
hans  Søn  Jesus  Kristus  i  Aaret  1820  aabenbarede  sig  for  ham, 
og  at  han  gennem  denne  personlige  Tilkendegivelse  vidste,  at 
disse  to  Væsener  var  særskilte  og  selvstændige  Personer,  i  hvis 
Billede  og  Lignelse  Mennesket  var  skabt.  Paa  Grundlag  af 
senere  Aabenbaringer  lærte  denne  de  sidste  Dages  Profet,  at 
Menneskets  Aand  er  en  Søn  eller  Datter  af  Gud,  at  vi  er  Guds 
Slægt,  og  at  det  er  muligt  for  Mennesket  i  Kraft  af  Arvelig- 
hedens Love  at  skride  fremad  i  Retfærdighed  saaledes,  at  det 
en  Gang  i  kommende  Evigheder  kan  opnaa  virkelig  Gud- 
dommelighed. 

En  hermed  forbunden  Sandhed  er  den,  at  Mennesket  er  et 
evigt  Væsen.  Ny  Aabenbaring  har  tydeligt  stadfæstet  den 
Kendsgerning,  at  vi  har  levet,  før  vi  blev  født  paa  Jorden. 
Individualitet  er  evig.  Du  og  jeg  var  bevidste  personlige  Væ- 
sener, før  vi  blev  iført  Legemer  af  Kød  og  Blod.  Endvidere,  du 
og  jeg  vil  være  selvstændige  Personer  .gennem  og  efter  den 
Forandring,  vi  kalder  Døden.  Vi  adskiller  mellem  fj^re  sær- 
lige Udviklingstrin: 

1)  Forudtilværelsen,  i  hvilken  vore  Aander  levede  som  in- 
dividuelle Fornuftvæsener,  i  Besiddelse  af  Handlekraft  og 
Evnen  til  at  vælge. 

2)  Jordelivet,  hvori  vi  nu  befinder  os,  idet  vore  udødelige 
Aander  er  iført  Legemer  dannede  af  denne  Jords  Stoffer. 

3)  Aandeverdenen,  hvortil  Aanden  gaar,  efter  at  den  for- 
medelst Døden  er  adskilt  fra  Legemet,  der  tilhører  denne  Jord 
og  lades  tilbage,  medens  Aanden  vedbliver  at  leve. 

4)  Fuldbyrdelsen  eller  Genforeningen  af  Aand  og  Legeme 
gennem  en  virkelig  Opstandelse,  hvorved  Aanden  igen  ifører 
sig  sit  Legeme  af  Kød  og  Ben  for  aldrig  mere  at  adskilles 
fra  det. 

Vi  kan  endvidere  betegne  disse  fire  Trin  eller  Tilstande  som 
1)  de  udfodte,  2)  de  fødte,  3)  de  døde,  4)  de  opstandne. 

(Fortsættes.) 

BETINGELSERNE  FOR  CELESTIAL       ^ 
HERLIGHED. 

For  at  vor  himmelske  Faders  Børn  kan  opnaa  evigt  Liv,  er 
det,  som  Kristus  sagde  til  Nikodemus,  nødvendigt,  at  de  har 
Tro  paa  den  Herre  Jesus  Kristus,  at  de  omvender  sig  fra  deres 
Synder,  at  de  bliver  døbt  med  Begravelse  i  Vand  til  deres 
Synders  Forladelse,  og  at  de  faar  Haandspaalæggelse  for  den 
Helligaands  Gave.  Ligeledes  maa  Daabens  og  Haandspaalæg- 
gelsens  Ordinancer  udføres  af  en  Mand,  der  har  Fuldmagt 
fra  Gud. 

Efter  at  have  fattet  Tro,  omvendt  os  fra  Synd,  gaaet  ned  i 
Daabens  Bad  og  modtaget  den  Helligaand,  har  vi  gjort  de 
første  Skridt  paa  den  Vej,  der  fører  til  det  celestiale  Rige,  og 
vi  er  formanet  til  at  gaa  fremad  paa  Vejen  til  Fuldkommenhed. 

Betingelserne  for  Opnaaelsen  af  celestial  Herlighed  er  Op- 
fyldelsen af  den  hele  Lov,  udførende  alt,  hvad  Jesu  Kristi 
Evangelium  paalægger  os  at  gøre;  at  have  Kærlighed  til 
Næsten  og  gøre  godt  mod  alle;  at  være  ærlige,  kyske  og  ret- 
skafne; at  efterleve  Visdomsordet;  at  holde  Sabbaten  hellig;  at 

betale  vor  Tiende  og  Ofringer,  kort  sagt,  at  holde  alle  Guds 
Bud  og  Befalinger,  saa  snart  de  bliver  givne  til  os.  Dette  gør 
Mennesket  værdigt  til  at  modtage  Guds  hellige  Præstedømme, 
der  giver  ham  Myndighed  til  at  handle  i  Guds  Navn  paa  Jor- 
den og  bereder  Kvinder  saavel  som  Mænd  for  Modtagelsen  af 
celestial  Herlighed. 

Ægteskabet  er,  lig  alle  Evangeliets  Ordinancer,  en  jordisk 
Handling  og  maa  udføres  i  dette  Liv,  da  der  hverken  ægtes 
eller  gives  til  ægte  i  Himmelen.  Denne  Ægteskabspagt  maa 
indgaas  i  de  hellige  Templer,  byggede  i  Overensstemmelse 
med  Guds  Befaling,  og  i  hvilke  de  højere  Evangeliets  Ordi- 
nancer meddeles  de  Hellige.  Denne  Handling  maa  udføres  af 
en,  der  har  den  samme  Myndighed,  som  Kristus  gav  Peter, 
nemlig  Fuldmagten  til  at  binde  paa  Jorden,  og  det  er  bundet 
i  Himmelen,  og  løse  paa  Jorden,  og  det  er  løst  i  Himmelen, 
hvilken  Myndighed  er  bleven  gengivet  i  denne  Tidernes  Fyl- 
des Husholdning. 

Et  saadant  Ægteskab  udgør  Grundvolden  for  et  Familieliv, 
der  skal  fortsættes  gennem  Evigheden.  Vi  læser  i  Pagtens  Bog, 
132.  Kapitel,  19 — 21  Vers:  »Og  atter,  sandelig  siger  jeg  dig,  om 
en  Mand  ægter  en  Hustru  ved  mit  Ord,  som  er  min  Lov,  og 
formedelst  den  ny  og  evige  Pagt,  og  det  er  beseglet  paa  dem 
ved  Forjættelsens  Helligaand  af  ham,  som  er  salvet,  og  som 
jeg  har  beskikket  til  at  holde  denne  Myndighed  og  dette 
Præstedømmes  Nøgler;  og  det  skal  blive  sagt  til  dem,  I  skal 
komme  frem  i  den  første  Opstandelse,  og  om  det  bliver  efter 
den  første  Opstandelse,  da  den  næste  Opstandelse;  og  de  skal 
arve  Troner,  Riger,  Fyrstendømmer,  Magter  og  Herredømmer, 
alle  Højder  og  Dybder;  da  skal  det  skrives  i  Lammets  Liv- 
sens Bog,  at  han  skal  ikke  begaa  Mord,  hvorved  uskyldigt 
Blod  skal  udgydes,  og  om  I  forblive  i  min  Pagt  og  begaa  intet, 
hvorved  uskyldigt  Blod  udgydes,  saa  skal  det  ske  dem  i  alt, 
hvad  som  helst  min  Tjener  har  udtalt  paa  dem,  gennem  Tid 
og  al  Evighed,  og  det  skal  have  bindende  Kraft,  naar  de  er 
ude  af  Verden,  og  de  skal  gaa  forbi  Engle  og  Guder,  til  deres 

Ophøjelse  og  Herlighed  i  alle  Ting,  saasom  beseglet  er  paa 
deres  Hoveder,  hvilken  Herlighed  vil  blive  en  Fylde  og  en 
Fortsættelse  af  Slægten  fra  Evighed  til  Evighed.  Da  skal  de 
være  Guder,  fordi  de  har  ingen  Ende;  derfor  skal  de  være  til 
fra  Evighed  til  Evighed,  fordi  de  vedblive  for  bestandig;  da 
skal  de  være  over  alt,  thi  alt  er  dem  underkastet.« 

Eftersom  de  samme  Betingelser  gælder  for  alle,  som  skal 
modtage  celestial  Ophøjelse,  maa  de  utallige  døde  ogsaa  tages 
i  Betragtning.  I  en  Aabenbaring  given  til  Profeten  Joseph 
Smith  i  1841,  og  som  findes  i  Pagtens  Bogs  124.  Kapitel,  be- 
faler Herren  sit  Folk  at  bygge  et  Hus  til  hans  Navn,  i  hvilket 
Evangeliets  frelsende  Ordinancer  kan  udføres  af  de  levende 
for  de  døde,  og  hvori  han  siger:  »Thi  jeg  vil  i  Naade  aaben- 
bare  min  Kirke  Ting,  der  har  været  skjult  fra  Verdens  Be- 
gyndelse. Ting,  der  hører  til  denne  Husholdning  i  Tidernes 
Fylde.«  I  denne  Husholdning  er  Nøglerne  til  at  vende  Fædre- 
nes Hjerter  til  Børnene,  og  Børnenes  Hjerter  til  deres  Fædre, 
tillige  med  den  beseglende  Myndigheds  Nøgler,  gengivet  til 
Jorden  med  Befaling  til  os  om  at  forløse  de  døde. 

Det  følgende  er  fra  en  af  Profeten  skreven  Artikel,  som  fin- 
des i  Pagtens  Bog  det  128.  Kapitel:  »Jorden  vil  blive  slagen 
med  Ban,  med  mindre  der  er  et  eller  andet  sammenføjende  Led 
imellem  Fædrene  og  Børnene  angaaende  en  eller  anden  Gen- 
stand, og  se,  hvilken  er  denne  Genstand?  Det  er  Daaben  for  de 
døde.  Thi  vi  kunne  ikke  fuldkommes  foruden  dem;  ej  heller 
kunne  de  fuldkommes  foruden  os.« 

For  at  vi  kan  opfylde  Budet  om  at  forløse  vore  døde,  maa 
vi  gore  os  selv  og  vore  Optegnelser  rede,  gaa  ind  i  vore  Temp- 
ler og  udføre  Evangeliets  frelsende  Ordinancer  for  dem,  der 
ikke  havde  Lejlighed  til  at  gore  det  for  sig  selv.  Og  til  disse 
Ordinancer  hører  Beseglingen  af  Mænd  og  Hustruer,  Forældre 
og  Børn,  at  en  Sammenføjelse  af  Familier  maa  finde  Sted  fra 
vore  første  Forældre  til  vore  Dage.  (»Deseret  News«.) 

PRÆSIDENT  JAMES  E.  TALMAGE 
BESØGER  DANMARK. 

Onsdag  den  25.  Februar  modtog  vi  Meddelelse  om,  at  Præ- 
sidenten for  den  europæiske  Mission,  Ældste  James  E.  Tal- 
mage, Medlem  af  de  Tolvs  Raad,  vilde  ankomme  til  Køben- 
havn den  følgende  Aften  og  blive  her  Søndag  over.  I  Anled- 
ning af  dette  Besog  blev  det  besluttet  at  afholde  en  Missionær- 
konference, ved  hvilken  alle  de  i  Missionen  virkende  Ældster 
kunde  blive  samlede  og  modtage  Indstruktioner  og  Lærdomme 
vedrørende  deres  Missionsgerning. 

Denne  Konference  blev  afholdt  i  Aarhus  den  28.  Februar  og 
overværedes  af  Præsident  Talmage,  samtlige  22  Ældster  og 
Missionspræsident  Hansen,  Hustru  og  Datter.  Tre  Moder  å 
2x/2  Time  blev  afholdt  gennem  Dagen.  Hver  Missionær  havde 
Lejlighed  til  at  udtale  sig,  og  de  bedste  Fremgangsmaader  og 
Metoder  ved  Forkyndelsen  af  Evangeliet,  Uddeling  af  Skrifter, 
Afholdelse  af  Møder  o.  s.  v.  blev  drøftet,  ligesom  andre  Ting 
vedrørende  Missionsarbejdet  blev  omtalt. 

Efter  at  Præs.  Talmage,  ved  at  høre  paa  Ældsternes  Rap- 
porter og  ved  at  stille  dem  diverse  Spørgsmaal,  havde  sat  sig 
ind  i  Forholdene,  talte  han  til  dem  paa  en  saadan  Maade,  at 
enhver  især  modtog  Raad  og  Lærdomme  om  hans  Arbejde  og 
blev  opmuntret  og  styrket  i  dette.  Medens  Missionærkonferen- 
cen eller  Lejligheden  til  at  mødes  med  Missionærerne  i  Mis- 
sionen var  Hovedhensigten  med  Præs.  Talmages  Besog,  saa 
overværede  han  ogsaa  saa  mange  Møder,  som  det  var  muligt 
at  arrangere.  Ved  disse  talte  han  med  Præs.  Hansen  som  Tolk. 
Fredag  Aften  den  27.  Februar  blev  et  offentligt  Mode  afholdt 
i  Aarhus,  ved  hvilket  Salen  var  fyldt  til  sidste  Plads.  Den 
1.  Marts  blev  der  i  Kobenhavn  afholdt  et  Sondagsskolemøde, 
hvor  Børnene  i  Stedet  for  Klassearbejde  udførte  et  smukt 
Program,  efter  hvilket  Præs.  Talmage  talte  til  Bornene.  Lige 
efter  Søndagsskolen  afholdtes  Vidnesbyrdmode,  ved  hvilket 
mange  ypperlige  Vidnesbyrd  blev  aflagt,  og  hvor  Præs.  Tal- 
mage ogsaa  talte. 

Sondag  Aften  blev  et  stort  offentligt  Møde  afholdt,  ved  hvil- 
ket mange  fremmede  var  til  Stede.  Ældste  Fay  L.  Curtz,  som 
den  6.  Marts  afrejste  til  Amerika,  og  den  samme  Dag  ankomne 
Ældste  Rasmus  Michelsen  talte,  hvorefter  Præs.  Talmage  talte 
om  Guddommen  og  Nødvendigheden  af  fortsat  Aabenbaring; 
paaviste,  at  Mennesker,  der  kammer  bort  fra  Troen  paa  den 
sande  og  levende  Gud,  henfalder  til  Uvidenhed  og  Synd,  og  at 
de  kun  ved  en  ny  Tilkendegivelse  fra  ham  kan  komme  tilbage 
til  Troen  paa  den  sande  Gud,  der  er  et  personligt  Væsen  og 
vore  Aanders  Fader.  Omtalte  Aabenbarelsen  af  Faderen  og 
Sønnen  til  Joseph  Smith,  hvilket  var  Begyndelsen  til  denne 
Tidernes  Fyldes  Husholdning. 

Missionspræsident  John  S.  Hansen  talte  derefter  om  Hen- 
sigten med  Præsident  Talmages  Besøg.  Hentydede  til  Uenig- 
heden indenfor  den  danske  Folkekirke  med  Hensyn  til  Daabs- 
ritualet  og  fremhævede,  at  der  i  Kristi  Kirke  ikke  kan  være 
Spor  af  Tvivl  om,  hvilke  Ord  eller  Metoder,  der  skal  benyttes 
ved  Indlemmelsen  af  nye  Medlemmer  i  hans  Kirke,  thi  der- 
som det  er  hans  Kirke,  vil  han  underrette  den  derom. 

Sangkoret  i  Aarhus  og  København  fortjener  stor  Paaskøn- 
nelse  for  deres  udmærkede  Sang,  og  i  København  sagde  Præs. 
Talmage  nogle  anerkendende  Ord  til  Koret  efter  Mødet.  »Der 
er  ogsaa  Sang  i  Himmelen,«  sagde  han,  »og  de,  der  bruger 
deres  Evner  og  Talenter  i  Herrens  Tjeneste  her  paa  Jorden, 
vil  hinsides  komme  til  at  tilhøre  det  store  himmelske  Kor.« 

Mandagen  benyttede  Præs.  Talmage  til  at  besvare  Korre- 
spondance og  til  yderligere  at  sætte  sig  ind  i  Missionens 
Affærer,  og  om  Aftenen  overværede  han  Grensmødet,  ved 
hvilket  næsten  alle  Grenens  Funktionærer  var  til  Stede.  Han 
talte  ogsaa  ved  dette  Møde  og  gav  mange  ypperlige  Raad  og 
Lærdomme  vedrørende  vore  Pligter  som  Sidste-Dages  Hellige. 
Tirsdag  den  3.  Marts  afrejste  Præs.  Talmage  med  Damperen 
til  Malmø.  j  5  gr 

HILSEN  FRA  PRÆSIDENT  TALMAGE. 

Til  Medlemmerne  af  Jesu  Kristi  Kirke  af 
Sidste-Dages  Hellige  og  Kirkens  Venner  i 
Danmark. 

Med  dybtfølt  Glæde  og  inderlig  Taknemmelighed  for  dette 
Privilegium  blev  det  muligt  for  mig  at  tilbringe  nogle  Dage  i 
den  danske  Mission.  For  28  Aar  siden  var  jeg  sidste  Gang  i 
dette  historiske  Land,  og  den  hoje  Agtelse  jeg  den  Gang 
nærede  for  Nationen  og  i  Særdeleshed  for  mine  Trosfæller  i 
Kirken  her,  er  taget  til  i  den  mellemliggende  Periode.  Men  det 
var  ikke  nødvendigt  for  mig  at  komme  til  Danmark  for  at 
lære  det  danske  Folks  mange  ypperlige  Egenskaber  at  kende, 
thi  et  stort  Antal  fra  dette  Land  har  nedsat  sig  i  Zions  Stave 
i  Amerika  og  har  Plads  iblandt  de  bedste  af  de  Sidste-Dages 
Hellige,  og  mange  saadanne  har  jeg  et  nøje  og  inderligt  Be- 
kendtskab til. 

Danskerne  er  en  levedygtig  Race,  flittige  og  stræbsomme, 
selvsikre  og  fremadskridende,  og  af  Naturen  religiøst  be- 
gavede. Intet  Under  at  saa  mange  af  disse  er  komne  ind  i 
Jesu  Kristi  Kirke,  naar  en  saa  stor  Del  af  dem  er  af  Israels 
Blod.  Alle  har  endnu  ikke  hort  det  glade  Budskab  om  det  gen- 
givne Evangelium,  men  takket  være  den  frisindede  Regerings- 
form, under  hvilken  der  er  givet  Folket  fuld  Frihed  til  at 
dyrke  Gud  i  Overensstemmelse  med  deres  Samvittigheds  By- 
dende, skal  den  indbydende  og  advarende  Rost  endnu  finde 
Vej  ind  i  mange  Hjem  og  Hjerter,  der  med  Glæde  skal  aabne 
sig  for  det. 

Den  Følelse,  der  gør  sig  gældende  blandt  de  Sidste-Dages 
Hellige  i  dette  Land,  kan  beskrives  som  en  tillidsfuld  Forvis- 
ning om,  at  denne  Kirke  i  Sandhed  er  Jesu  Kristi  Kirke,  og  at 
dens  Lærdomme  ikke  er  Menneskers  Bud,  men  er  givne  af  den 
store  og  eneste  Frelser  og  Forløser. 

Den  danske  Mission  kan  lykønskes  i  Anledning  af,  at  den 
forestaas  af  en  saa  hengiven  og  duelig  Leder  som  Præsident 

John  S.  Hansen,  hvis  Lærdomme,  Raad  og  Vejledning  jeg 
inderligt  anmoder  alle  Missionærer  og  Medlemmer  af  Kirken 
at  følge.  Baade  gennem  det  talte  og  skrevne  Ord  vil  han  ved- 
blive at  lede  eder  paa  den  rette  Maade  og  hans  selvopofrende 
og  værdige  Eksempel  være  en  Opmuntring. 

Det  store  Arbejde,  udført,  og  som  nu  udfores  af  de  lokale 
Organisationer,  Søndagsskolen,  Ungdomsforeningen  og  den 
kvindelige  Hjælpe  forening,  er  højst  rosværdigt;  og  det  er  be- 
mærkelsesvavrdigt,  at  mange,  baade  unge  Mennesker  og  Folk 
i  en  mere  fremskreden  Alder,  er  virksomme  i  disse  Organi- 
sationer, endog  for  de  bliver  egentlige  Medlemmer  af  Kirken 
ved  Daab. 

I  det  inderlige  Ønske  og  Bon  om  en  fortsat  og  foroget  Frem- 
gang af  disse  Organisationer  og  af  Kirken  som  et  Hele,  og  i 
Særdeleshed  af  de  kvindelige  Organisationer,  er  Søster  May 
Booth  Talmage  forenet  med  mig.  Det  haabes  og  forventes, 
at  Søster  Talmage  kan  besøge  Missionen  i  en  nær  Fremtid  og 
faa  Lejlighed  til  at  samarbejde  med  Søster  Anna  J.  Hansen 
i  disse  Organisationers  ærefulde  Arbejde. 

Og  nu,  mine  elskede  Brodre  og  Sostre,  lad  os  være  trofaste 
og  hengivne  overfor  det  Værk,  som  vi  véd  er  fra  Gud;  lad  os 
leve  et  retskaffent  Liv,  et  rent  Liv,  og  være  rene  i  Tanker,  Ord 
og  Gerninger.  Vort  Medlemsskab  er  for  værdifuldt  til,  at  vi 
forskertser  det  ved  Ligegyldighed  og  Forsømmelse,  saa  at  vi 
taber  Vidnesbyrdet  om  Sandheden  og  falder  fra  Troen.  Vi  bor 
vogte  os  for  al  nedsættende  Kritik,  den  ene  mod  den  anden, 
og  stræbe  efter  at  hjælpe  hverandre  i  alle  gode  Foretagender. 
Lad  ikke  ubetydelige  Forskelligheder  skabe  Uenighed,  thi 
dette  kan  lede  til  virkeligt  Frafald  fra  Troen. 

Endvidere,  enhver,  der  har  modtaget  Evangeliet,  bor  med- 
dele det  glade  Budskab  til  Venner  og  Naboer;  enhver,  der  er 
bleven  advaret  mod  Syndens  Følger,  bør  ogsaa  advare  sin 
Næste. 

At  de  Sidste-Dages  Hellige  i  Danmark,  som  alle  andre 
Steder,  ved  deres  Livsførelse  maa  bære  Vidnesbyrd  om  den 

guddommelige  Beskaffenhed  af  Kirken  og  dens  Gerning,  og 

at  Herrens  Fred  og  Glæde  maa  være  i  deres  Hjerter,  er  det 

inderlige  Haab  og  Ønske  af 

eders  Broder  i  Evangeliet 

James  E.  Talmage, 
Præsident  over  den  europæiske  Mission. 

Kobenhavn,  den  3.  Marts  1925. 


MISSIONSNYHEDER. 

ANKOMST  OG  BESKIKKELSE.  Følgende  Ældster  ankom 
V  til  Kobenhavn  den  1.  Marts  for  at  udfore  Miisionsarbejde  i 
Danmark:  Rasmus  Michelsen  fra  Salt  Lake  City;  Egert  M. 
Larsen  fra  Sandy,  Utah,  og  Charles  A.  Larsen  fra  Salt  Lake 
City.  R.  Michelsen  og  C.  A.  Larsen  er  beskikkede  til  Aarhus 
Konference  og  Egert  Larsen  til  Kobenhavns  Konference. 

AFLØSNING.  Ældste  Fay  L.  Curtz,  der  siden  Maj  1923  har 

\l      virket  som  Missionær  i  Danmark  i  Aalborg  og  Kobenhavns 

Konference,  er  hæderligt  afløst  og  vil  paa  Rejsen  hjem  besoge 

Slægtninge  i  Canada.  Han  forlod  København  den  6.  Marts  med 

»Hellig  Olav«.  John  s  Hansen, 

Missionspræsident. 

„FÆDRENES  FORJÆTTELSER". 

(Af  Ældste  Joseph  Fielding  Smith,  af  de  Tolvs  Raad.) 

Et  Spørgsmaal  er  stillet  som  følger:  »Hvad  menes  der  med 
»Fædrenes  Forjættelser«  i  Moronis  Instruktioner  til  Profeten 
Joseph  Smith,  som  de  findes  nedskrevne  i  2.  Kapitel  af  Pag- 
tens Bog?« 

Dette  Udtryk  hentyder  til  visse  Løfter  givne  til  dem,  som 
døde  uden  en  Kundskab  om  Evangeliet  og  uden  Lejlighed  til 
at  modtage  Præstedømmets  beseglende  Ordinancer  nødven- 
dige for  deres  Ophøjelse.  Ifølge  disse  Forjættelser  skal  Børnene 
i  de  sidste  Dage  udføre  alle  saadanne  Ordinancer  for  de  døde. 

I  forskellige  Perioder  ned  gennem  Tiderne  har  Mennesket 
været  berøvet  Lejligheden  til  at  modtage  Evangeliets  Velsig- 
nelser. For  Eksempel  under  det  store  Frafald,  der  fulgte  efter 
Frelserens  og  hans  Apostles  Tid  og  varede  lige  til  Evangeliets 
Gengivelse,  var  det  umuligt  for  Menneskene  at  modtage  Syn- 
dernes Forladelse  ved  Daab  og  blive  delagtige  i  de  øvrige 
Ordinancer  nødvendige  til  Ophøjelse,  thi  Kirken  med  dens 
bemyndigede  Tjenere  var  ikke  paa  Jorden.  Det  er  sandt,  at 
lignende  Tilstande  har  gjort  sig  gældende  i  fjernere  Tids- 
perioder. Selv  naar  Præstedømmet  har  været  paa  Jorden,  og 
Menneskene  havde  Lejlighed  til  at  omvende  sig  og  modtage 
Evangeliet,  døde  mange  uden  at  have  haft  denne  Lejlighed. 

Endvidere,  er  det  ikke  muligt,  at  vi  i  denne  Uddeling  har 
det  Privilegium  at  udføre  Ordinancer  for  de  døde,  som  de  var 
afskaarne  fra,  da  de  levede,  til  Trods  for  deres  Trofasthed  og 
Adlydelse  af  Evangeliet  i  deres  Tid?  Herren  sagde  til  Joseph 
Smith:  »Thi  jeg  vil  i  Naade  aabenbare  min  Kirke  Ting,  der 
har  været  skjult  fra  Verdens  Begyndelse.  Ting,  der  hører  til 
denne  Husholdning  i  Tidernes  Fylde.«  (Pag.  Bog  124:  41.  Se 
128:  18.) 

Herren  har  sagt,  at  det  er  hans  store  Gerning  at  tilveje- 
bringe Udødelighed  og  evigt  Liv  for  Mennesket.  Naar  dette 
er  Forholdet,  da  maa  alle  Mennesker  have  Lejlighed  til  at 
høre  Evangeliet  enten  nu  eller  i  Aandernes  Verden.  Desuden 
sagde  Herren  til  Joseph  Smith,  at  »alle,  som  døde  uden  Kund- 
skab om  Evangeliet,  men  som  vilde  have  modtaget  det,  hvis 
de  havde  levet,  skal  blive  Arvinger  til  det  celestiale  Puge.« 
Det  maa  forholde  sig  paa  samme  Maade  med  alle  dem,  der 
herefter  dør  uden  at. modtage  det,  men  som  vilde  have  mod- 
taget det,  om  de  havde  haft  Lejlighed  dertil. 

Men  eftersom  Guds  Rige  er  styret  ved  Love,  deriblandt 
Evangeliets  Principer,  uden  hvilke  ingen  kan  komme  ind  i 
dette  Rige,  da  bliver  det  nødvendigt,  at  Daab  saa  vel  som 
andre  Ordinancer,  der  burde  udføres  i  denne  dødelige  Til- 
værelse, maa  adlydes  af  dem,  der  vil  indgaa  i  Riget,  enten.de 

lever  i  Kødet  eller  i  Aandernes  Verden.  Dersom  de  er  døde, 
da  kan  disse  Handlinger  kun  udføres  ved,  at  nogen  optræder 
som  Stedfortrædere  for  de  døde  og  udfører  disse  Handlinger 
for  dem,  som,  hvis  de  afdøde  modtager  dem,  vil  gælde  for 
dem,  som  om  de  selv  havde  udført  dem.  Paa  denne  Maade  vil 
alle,  som  er  værdige  til  at  modtage  disse  Velsignelser,  have 
Lejlighed  dertil,  og  alle  de  retfærdige  blive  frelst.  Templerne 
er  de  Steder,  der  er  bestemt  til  Udførelsen  af  dette  sted- 
fortrædende Arbejde. 

Nogle  af  disse  Fædrenes  Forjættelser  findes  i  Skrifterne. 
Esajas  siger,  hentydende  til  vor  Frelser:  »Jeg,  Herren,  jeg  har 
kaldet  dig  i  Retfærdighed,  og  jeg  vil  tage  dig  ved  din  Haand; 
og  jeg  vil  bevare  dig  og  gøre  dig  til  en  Pagt  for  Folket,  til  et 
Lys  for  Hedningerne,  til  at  aabne  de  blindes  Øjne,  til  at  ud- 
føre de  bundne  af  Fængsel,  dem,  som  sidder  i  Morke,  af 
Fangenskabet.«  (42:  6,  7.) 

Atter  siger  han:  »Den  Herre,  Herres  Aand  er  over  mig,  der- 
for har  Herren  salvet  mig  til  at  kundgøre  et  godt  Budskab  for 
de  fattige,  han  sendte  mig  til  at  helbrede  dem,  som  har  et 
sønderknust  Hjerte,  til  at  udraabe  for  de  fangne  Frihed  og 
for  de  bundne  Løsladelse;  til  at  udraade  Herrens  Velbehage- 
ligheds Aar  og  vor  Hævns  Dag;  til  at  trøste  alle  sørgende.« 
(61:  1,  2.) 

Det  er  almindelig  forstaaet  blandt  de  Sidste-Dages  Hellige, 
at  disse  Hentydninger  til  Fanger,  som  er  bundne,  betyder  de 
døde,  som  skal  høre  Evangeliet  og  blive  forløst.  Dette  belyses 
yderligere  ved  et  andet  Citat  fra  Esajas:  »Og  det  skal  ske  paa 
den  Dag,  at  Herren  skal  hjemsøge  de  højes  Hær  i  det  Høje 
og  Jordens  Konger  paa  Jorden.  Og  de  skal  samles  til  Hobe 
og  blive  indelukkede  i  Fængsel;  og  efter  mange  Dage  blive  de 
besøgte.«  (21:  21,  22.) 

Maaske  den  mest  direkte  Forjættelse,  given  i  Skriften,  er 
den,  der  er  fremsat  af  Malakias  i  det  fjerde  Kapitel,  femte  og 
sjette  Vers  og  lyder  saaledes:  »Se,  jeg  sender  eder  Elias,  Pro- 
feten, førend  Herrens  Dag  kommer,  den  store  og  den  forfærde- 

lige.  Og  han  skal  vende  Fædrenes  Hjerte  til  Børnene,  og  Bør- 
nenes Hjerte  til  deres  Fædre,  at  jeg  ikke  skal  komme  og  slaa 
Landet  med  Band.« 

En  anden  vigtig  Udtalelse,  indeholdende  denne  Forjættelse, 
findes  i  Den  Kostelige  Perle  i  Herrens  Ord  til  Enok:  »Men  se, 
de,  som  dine  Øjne  nu  beskue,  skal  omkomme  i  Floden;  og 
se,  jeg  vil  indespærre;  et  Fængsel  har  jeg  beredt  for  dem.  Men 
han,  som  jeg  har  udvalgt,  har  gjort  Forbøn  for  mit  Aasyn,  og 
han  lider  for  deres  Synder,  hvis  de  vil  omvende  sig  paa  den 
Dag,  da  min  udvalgte  skal  vende  tilbage  til  mig;  men  indtil 
den  Dag  skal  de  være  i  Pine.«  (Moses  7:  38,  39.) 

Opfyldelsen  af  denne  Profeti  er  omtalt  af  Peter  i  hans  første 
Brev,  3:  18—20;  4:  6. 


STRØTANKER. 

En  yderst  slet  og  lav  Karakter  er  ikke  Følgen  af  en  enkelt 
daarlig  Handling,  men  af  en  gradvis  tiltagende  Efterladenhed 
og  Synd,  der  tilsidst  ender  med  Samvittighedens  Død  og 
Troens  Udslettelse.  Ligeledes  er  en  smuk  og  englelig  Karakter 
ikke  Resultatet  af  en  enkelt  uegennyttig  Handling,  en  eneste 
ædel  Indskydelse,  men  er  den  fuldtfærdige  Blomst,  fremstillet 
gennem  Sorgens  og  Taalmodighedens  Vinter,  opvokset  under 
Kærlighedsforaarets  Vinde  og  Byger  og  udsprunget  i  hele  sin 
Pragt  under  Himmelsolens  Straaler.  N.  C.  Raad. 

Den  Mand  er  god,  hvis  fortrolige  Venner  alle  er  gode,  og 
hvis  Fjender  er  afgjort  slette. 

Det  Menneske,  der  gør  mig  Fortræd,  skader  sig  selv;  skal 
jeg  da  yderligere  skade  mig  selv  ved  at  tage  Hævn  over  ham? 

Epicietus. 

Hvad  du  synes  bedst  om  hos  andre,  vil  andre  utvivlsomt 
ogsaa  synes  bedst  om  hos  dig. 

MINDER  OM  GALLILÆ. 

(Mel.:  »Memiories  of  Galilee«.) 
Deseret  Songs,  Nr.  122. 

Hver  lille  Fugl  —  hver  Blomst  og  Blad, 
Hver  Luftning  sval  —  naar  Sol  gaar  ned, 
Har  noget  fjernt  —  for  mig  at  se, 
Som  fører  mig  —  til  Gallilæ. 

Kor: 
O  Gallilæ  —  skøn  Gallilæ, 
Hvor  Jesus  vandred  mangen  Gang, 

0  Gallilæ  —  du  Gallilæ, 

Kom  syng  igen  for  mig  din  Sang. 

Hver  græsklædt  Dal  —  hver  Skov  og  Eng, 
Hvor  Fuglesang  —  med  liflig  Røst 

1  Morgensol  —  mig  minder  om 
Min  Herres  Fjed  —  ved  Gallilæ. 

Og  læser  jeg  —  med  ydmygt  Sind 
Om  ham,  som  trygt  —  paa  Søen  gik, 
Da  længes  jeg  —  en  Gang  endnu 
At  følge  ham  —  i  Gallilæ. 

J.  S.  H. 

